paragraph_text: Jezero leži u podnožju Alpa u dolini Camonica (Val Camonica) između gradova Brescia i Bergamo. Upravno je teritorij jezera podjeljen između pokrajina Brescia i Bergamo. Dolina Camonico je vrlo industrijalizirana, no unatoč tome prirodni okoliš je još uvijek dobro očuvan. Nekad je uz sjeverni dio jezera išao vrlo gust cestovni promet prema Švicarskoj, na uskoj i opasnoj cesti, tako da su mnogi automobili završili u vodama jezera. Danas se taj cestovni pravac puno rjeđe koristi jer je probijena puno sigurnija nova cesta kroz planine.